open-index/open-wikipedia-markdown huggingface dataset:
Pedogeneesi

**Pedogeneesi** (kreik.) *genesis* = synty, on heterokronian eli nopeuseron muoto, joka johtaa pedomorfoosiin eli ilmiöön, jossa nuoruusajan piirteitä säilyy aikuisiälle asti. Pedogeneesi on evolutiivinen prosessi, jossa lisääntymiselimet kehittyvät nopeammin kuin somaattiset kudokset ja tulevat toimintakykyiseksi ennen kuin yksilö on aikuistunut (ns. prekokiaalivaihe). Pedogeneesiä tapahtuu monilla hyöteisillä (äkämäsääkset, siivettömät kirvat) ja eräillä punkeilla kotelo- tai toukkavaiheessa. Pedogeneesillä on ollut suuri merkitys uusien taksonien synnyssä.

## Lähteet
*
Matti Pulli

**Matti Johannes Pulli** (8. syyskuuta 1933 Terijoki – 24. syyskuuta 2016 Jyväskylä) oli suomalainen mäkihyppyvalmentaja. Hän valmensi muiden muassa Matti Nykästä. 

Pulli valittiin Vuoden valmentajaksi 1982. Hän sai liikuntaneuvoksen arvonimen vuonna 2000 ja Pro Urheilu -mitalin vuonna 2007. Hän on Suomen Hiihtoliiton kunniajäsen. Vuonna 2009 Pulli sai Hiihtoliiton Hannu Koskivuori -mitalin.

Pulli pelasi pesäpalloa HoNsUssa viisi kautta, muun muassa SM-sarjassa 1957, jolloin oli lyöjätilastossa kymmenes. Koripallossa hän voitti nuorten Suomen-mestaruuden 1951.

Matti Pullin elämäkerta *Voittohyppy* ilmestyi vuonna 1999 Antero Kujalan kirjoittamana. Samana vuonna hän oli ehdolla eduskuntaan kokoomuksen ehdokkaana.

Matti Pulli on myös *[[Matti (elokuva)|Matti]]*-elokuvassa esiintyvän Nykästä valmentavan Maisterin esikuva.

Pulli sairasti Parkinsonin tautia.

Laajavuoren hyppyrimäistä yksi on nimetty Matti Pullin mukaan.

## Lähteet
* Urheilumme Kasvot 1, sivu 780

### Viitteet

## Kirjallisuutta
* 

## Aiheesta muualla
* Matti Pullin muistokirjoitus Helsingin Sanomissa
Lars Björkenheim

**Edvard <u>Lars</u> Reguel Björkenheim** (26. heinäkuuta 1901 Isokyrö – 24. toukokuuta 1965 Isokyrö) oli suomalainen poliitikko. Hän oli aluksi puoluetaustaltaan kokoomukselainen, myöhemmin maalaisliittolainen. Hän toimi puolustusministerinä ammattiministerinä Kuuskosken virkamieshallituksessa vuonna 1958 sekä Miettusen I hallituksessa vuosina 1961–1962. Ministeripäiviä hänen urallaan kertyi yhteensä 400.

## Perhe
Lars Björkenheimin isä oli tilanomistaja ja maatalousmies Adolf Edvard Björkenheim ja veli kirjallisuushistorioitsija Magnus Björkenheim. Hänen puolisonsa oli Hélène Björkenheim.

## Opinnot ja ura
Björkenheim opiskeli maatalouskorkeakoulussa Tanskassa vuosina 1919–1921 ja teki lisäksi opintomatkoja Yhdistyneeseen kuningaskuntaan, Ranskaan ja Yhdysvaltoihin. Vuodesta 1927 hän omisti Orisbergin kartanon Isossakyrössä. Vuodesta 1932 hän toimi myös Orismalan maatalouskoulun johtajana.

Björkenheimillä oli lukuisia kunnallisia, maakunnallisia ja valtakunnallisia luottamustehtäviä. Hän oli Isonkyrön kunnanvaltuuston jäsen vuodesta 1937 ja puheenjohtaja vuodesta 1944. Sotilasarvoltaan hän oli reservin kapteeni.

Björkenheim oli tilanomistaja ja Maanviljelysseuran puheenjohtaja vuodesta 1954. Hän sai maanviljelysneuvoksen arvon 1953.

Björkenheim valittiin 1937 kookoomuksen edustajana Isonkyrön kunnanvaltuustoon, mutta hän liittyi jatkosodan aikana tai sen päätyttyä Maalaisliittoon. Syytä puoluevaihdokseen ei hänestä ja hänen suhteestaan presidentti Urho Kekkoseen kirjan kirjoittanut Kari Hokkanen onnistunut selvittämään, mutta mahdollisesti taustalla oli se, että hän teki sodan aikana samanlaisen johtopäätöksen kuin Kekkonen, tai mahdollisesti se, että Maalaisliitto ajoi voimakkaammin maataloustuottajien asiaa. Hän kuului Kekkosen ystäväpiiriin ehkä vuoden 1945 eduskuntaaleista lähtien. Björkenheim ei tosin tullut valituksi sillon eikä myöhemminkään, mutta Kekkonen nosti hänet kahdesti puolustusministeriksi. Ura valtakunnanpolitiikassa päättyi, kun hän puhui ohi suunsa, mutta ystävyys Kekkoseen säilyi. Hänen kuolemansa jälkeen Kekkonen ja Hélène ("Lulu") Björkenheim tapailivat edelleen, ja Hokkasen mukaan he pysyivät vain hyvinä ystävinä

## Lähteet

## Kirjallisuutta
* Kari Hokkanen, *Torpanpoika ja linnanherra*. Verbatum 2025
Ilmo Nurmela

**Ilmo Olavi Nurmela** (21. helmikuuta 1903 Virolahti – 1. tammikuuta 1974) oli suomalainen Kesko Oy:n pääjohtaja 1957–1968, vuorineuvos ja Suomen valtiovarainministeri Kuuskosken virkamieshallituksessa vuonna 1958.

Nurmelan kaudella Keskosta kehittyi keskusliike, joka tuki voimakkaasti osakasasiakaskuntaansa, kauppiaiden yhteistoimintaa sekä K-kauppiasryhmän muodostamista ja kehittämistä osakasasiakkaiden yhteiseksi markkinointiorganisaatioksi.

Ilmo Nurmelan veli oli akateemikko ja kielitieteilijä Tauno Nurmela ja poika oopperalaulaja Kari Nurmela.

## Lähteet

## Aiheesta muualla
* 
*
Isogamia

**Isogamia** ( = avio) eli yhtäläissiitos on tilanne joka vallitsee kun hedelmöityksessä yhtyvät gameetit eli sukupuolisolut ovat kooltaan, muodoltaan ja käyttäytymiseltään samanlaiset.

## Lähteet
* Tirri, Rauno ym. (2001): Biologian sanakirja. Helsinki: Otava. .
Pauli Lehtosalo

**Pauli Lehtosalo** (18. joulukuuta 1910 Vehkalahti – 12. maaliskuuta 1989) oli suomalainen poliitikko ja moninkertainen Maalaisliiton ministeri kolmessa eri hallituksessa, hallitusneuvos ja maatalousministeriön kansliapäällikkö. Koulutukseltaan hän oli lakimies.

Lehtosalo oli myös vuosina 1961–1962 toimineen Suomen Keskustapuolueen puheenjohtaja.

## Lähteet
* http://valtioneuvosto.fi/tietoa/historiaa/hallitukset-ja-ministerit/raportti/-/r/m2/360 

### Viitteet
Tommy Shannon

**Tommy Shannon** (s. 1946) on yhdysvaltalainen basisti. 

Shannon syntyi Tucsonissa, Arizonassa, ja muutti 9-vuotiaana Länsi-Teksasiin. Hän tapasi Johnny Winterin 1960-luvun lopulla ja teki hänen kanssaan lyhyesti yhteistyötä.

Shannon soitti kymmenisen vuotta bassoa Stevie Ray Vaughan & Double Trouble -yhtyeessä. Hedelmällinen yhteistyö päättyi vasta Stevie Ray Vaughanin kuolemaan lento-onnettomuudessa 1990. 

Shannon on jatkanut muusikonuraansa turman jälkeen.

## Aiheesta muualla
* Viralliset sivut
Luettelo pienoisrautatiekerhoista

Tämä on **luettelo Suomessa toimivista [[pienoisrautatie]]kerhoista**.

* Alppirautatieharrastajat, Espoo
* Jyväskylän Kiskoliikennekerho ry, Jyväskylä
* Järvenpään srk:n pienoisrautatiekerho, Järvenpää (vanha kirkko)
* Kiteen pienoisrautatiekerho, Kitee
* Maarian srk:n pienoisrautatiekerho, Turku (Taskulan srk-koti)
* Märklin Club of Finland ry, Villähde
* N Club Finland, Hyvinkää
* Pienoisrautatiekerho ry, Helsinki, Pitäjänmäki
* PIRAKE Pirkanmaan Rautatieharrastajien Kerho ry, Tampere
* Pohjois-Suomen rautatieharrastajat ry, Oulu
* Porvoonseudun rautatiemallarit ry, Porvoo
* Riihimäen srk:n pienoisrautatiekerho, Riihimäki (Sipusaaren srk-koti)
* Tapiolan srk:n pienoisrautatiekerho, Espoo (Tapiolan kirkko)
* Turun Kiskoliikennekerho ry, Turku

## Muita pienoisrautatieharrastajaryhmiä
* FREMO-FIN, vapaamuotoinen suomalaisten kaksikisko-H0-FREMO:sta kiinnostuneiden ryhmä
* Topparoikka ry, Lahti

## Aiheesta muualla

* Directory of World Wide Rail Sites
Going the Distance (vuoden 2004 elokuva)

**Going the Distance** on vuonna 2004 tehty kanadalainen teinikomedia. Brightlight Picturesin tuottaman elokuvan on ohjannut Mark Griffiths. Sen käsikirjoittivat Eric Goodman ja Kelly Senecal.

## Aiheesta muualla
*
Tune Up!

**Tune up!** on saksalainen Eurotrance -kokoonpano. Bändin jäseninä toimivat DJ Manian ja Yann Peifer (molemmat kuuluvat myös Cascadaan). Markus Beilke (Triffid) kuului bändin alkuperäiseen kokoonpanoon mutta erosi vain hieman perustamisen jälkeen. Ryhmän tunnetuimpia kappaleita lienevät Another Day, Raver's Fantasy sekä Bounce. Tune Up! on myös tehnyt muutamia remixejä.

## Diskografia
* Basstest (12") (Aqualoop Records) 2003
* Raver's Fantasy (12") (Aqualoop Records) 2004
* Ravers Fantasy / Start The Game (File, MP3) (Aqualoop Records) 2004
* Forever Young (12") (Aqualoop Records) 2005
* Feel Fine / Have U Ever Been Mellow (File, MP3) (Zooland Records) 2006
* Rhythm & Drums / Bounce (12") ( Zooland Records) 2006
* Ride On Time
* Dance Dance ( Zooland Records) 2007
* Colours Of The Rainbow (12") ( Zooland Records) 2008
Kontramarssi

**Kontramarssi** oli jalkaväen taistelutaktiikka, jolla pyrittiin luomaan katkeamaton tulitus, vaikka yksittäisen aseen lataaminen vei usein minuutteja. Tavallisesti kontramarssia pidetään Morits Oranialaisen ja hänen kahden serkkunsa keksiminä, kun he 1500-luvun lopulla uudistivat Alankomaiden armeijaa. Ajatus katkeamattomasta tulituksesta oli kuitenkin syntynyt jo aikaisemmin ja ratsuväen vastaava taktiikka karakolli oli syntynyt satavuotta aikaisemmin 1490-luvulla. Japanissa Oda Nobunaga käytti kontramarssia vuoden 1575 Nagashinon taistelussa, joskin puolustusasemista. Viimeistään Japanin hyökätessä Koreaan 1590-luvulla Japani oli alkanut käyttää kontramarssia myös hyökätessä.

Kontramarssissa musketilla tai hakapyssyllä aseistetut sotilaat ovat muodossa, joka on 6-12 riviä syvä. Vierekkäisten sotilaiden välissä on runsas tyhjä tila, jota pitkin he mahtuvat liikkumaan edestä taakse. Rivi kerrallaan sotilaat astuvat eteenpäin ja laukaisevat aseensa. Tämän jälkeen juuri aseensa tyhjentänyt rivi siirtyy jonojen välissä olevaa tyhjää tilaa taaksepäin aina muodon viimeisiksi, jossa he aloittavat pitkän liikesarjan, jolla jokainen lataa aseensa uudestaan. Vastaavasti muodossa nyt ensimmäisenä oleva rivi toistaa saman: siirtyminen eteenpäin, laukaus, muodon viimeiseksi; ja sitten kolmas rivi, jne kunnes alun perin ensimmäisenä ollut rivi on taas vuorossa, nyt aseet uudelleen ladattuina, ja koko sarja alkaa alusta.

Kontramarssia käyttäen on mahdollista, että jatkuvasti tulittava muoto liikkuu hiljalleen eteenpäin, perääntyy tai pysyy paikallaan taistelukentällä.

Kontramarssin käyttö taistelukentillä väheni musketin lataamisen nopeutuessa ja linjataktiikan ohentaessa taistelumuotoja 1600-luvun loppupuolella.

## Lähteet
*
*
*

### Viitteet
Kranaos

**Kranaos** () oli kreikkalaisessa mytologiassa Ateenan kolmas kuningas. Hän syntyi autoktoonisesti maasta, ja hänen hallituskaudellaan tapahtui Deukalionin vedenpaisumus.

Hänen edeltäjänsä, Kekrops'in, ainoa poika oli kuollut jo isänsä elinaikana, jolloin hallitsijan kuoltua seuraajaksi nousi Kranaos, joka oli Ateenan vaikutusvaltaisin mies. Hänen puolisonsa oli Pedias, spartalaisen Myneksen tytär. He saivat kolme tytärtä: Kranai, Menaikhme ja Atthis. Siihen saakka maata oli kutsuttu *Aktaiaksi*, mutta Atthiksen kuoltua hänen isänsä nimesi maan hänen kunniakseen Attikaksi.

Kranaoksen karkotti Attikasta hänen oma vävypoikansa Amfiktyon. Hän pakeni Lamptraihin, jossa Pausanias vielä näki hänen hautansa.

## Lähteet
Toni Huttunen

**Toni Huttunen** (s. 12. tammikuuta 1973 Kuusankoski) on entinen suomalainen jalkapalloilija. Hän oli pelipaikaltaan oikea laitapuolustaja. Huttunen edusti Suomen korkeimmalla sarjatasolla koko uransa Myllykosken Palloa.

## Ura

Huttunen kuuluu Sami Hyypiän ja Mika Hernesniemen ohella Voikkaan Pallo-Peikkojen menestyksekkääseen vuoden 1973 ikäluokkaan. Liigadebyyttinsä hän teki Myllykosken Pallon riveissä 13. heinäkuuta 1992 ottelussa Mikkelin Palloilijoita vastaan ja ensimmäisen liigamaalinsa 23. elokuuta 1992 FC Oulua vastaan. Hän onnistui maalinteossa 13 peräkkäisellä kaudella kunnes putki katkesi kaudella 2005. Kaudella 1996–1997 Huttunen vieraili lainasopimuksella Skotlannin 1. divisioonan Falkirkissä. Saman kauden aikana joukkueessa pelasi myös suomalainen Petteri Kaijasilta.

Huttunen voitti MyPassa Suomen cupin vuosina 1992, 1995 ja 2004. Kaudella 2005 hän saavutti joukkueineen Suomen-mestaruuden, jonka lisäksi hänellä on viisi SM-hopeaa ja kolme SM-pronssia. Kausi 2009 oli Huttusen 18-kautisen liigauran viimeinen. Hän on 441 ottelullaan eniten Veikkausliiga-otteluita pelannut ja pisimpään samaa seuraa edustanut pelaaja.

Suomen maajoukkuetta Huttunen on edustanut 11 kertaa. Debyyttinsä hän teki 21-vuotiaana 0–7-vierasvoitossa Viroa vastaan 26. lokakuuta 1994.

Toni Huttusen poika Anttoni Huttunen on myös Veikkausliigapallolija, joka aloitti Veikkausliigauransa kaudella 2021 KTP:n riveissä.

## Saavutukset

* Suomen-mestaruus: 2005
** Suomen-mestaruushopea: 1993, 1994, 1995, 1996, 2002
** Suomen-mestaruuspronssi: 1999, 2000, 2001
* Suomen cup: 1992, 1995, 2004

## Lähteet

## Aiheesta muualla

* Toni Huttusen esittely Myllykosken Pallon sivustolla
* Toni Huttusen esittely Suomen Palloliiton sivustolla 
* Toni Huttusen esittely Veikkausliigan sivustolla
Snowflake

**Snowflake** tarkoittaa seuraavia asioita:

* SAS Snowflake, Scandinavian Airlines Systemin halpalentoyhtiö
* Snowflake, kaupunki Arizonassa, Yhdysvalloissa
* HMS Snowflake (K211), Britannian Kuninkaallisen laivaston korvetti
* Albiinogorilla, englanninkielinen nimi: "Snowflake"
Lauri Kivekäs (vuorineuvos)

**Lauri Jaakko Jooseppi Kivekäs** (vuoteen 1926 **Stenbäck**; 7. heinäkuuta 1903 Muuruvesi – 12. helmikuuta 1998) oli suomalainen varatuomari, yritysjohtaja, vuorineuvos ja Suomen Työnantajain Keskusliiton (nyk. Elinkeinoelämän keskusliitto) puheenjohtaja. Hän oli kauppa- ja teollisuusministeri ammattiministerinä 1957–1958 (Von Fieandtin hallitus) ja 1958 (Kuuskosken hallitus).

Lauri J. Kivekäs valmistui varatuomariksi 1930 ja alkoi jo sitä ennen työskennellä appensa Emil Aaltosen yrityksissä. Hän toimi Aaltosen eri kenkätehtaiden isännöitsijänä, myyntipäällikkönä ja toimitusjohtajana vuosina 1926–1947 ja siitä eteenpäin Aaltosen kenkätehdas Oy:n toimitus- ja pääjohtajana 1947–1976 sekä Aaltosen Tehtaat Oy:n hallituksen puheenjohtajana 1976–1980. Kivekäs toimi myös Sarvis Oy:n toimitusjohtajana 1941–1966, Lokomon johtokunnassa 1938–1970 ja toimitusjohtajana 1948–1964 sekä Suomen Puunjalostustehdas Oy:n toimitusjohtajana 1929–1971. Kivekäs oli johtokunnan tai hallituksen jäsenenä tai puheenjohtajana myös Finlaysonissa, Suomen Kumitehdas Oy:ssä, Suomen Kaapelitehdas Oy:ssä ja Kansallis-Osake-Pankissa. Yrityselämän ulkopuolisisia luottamustoimia hänellä oli Juupajoen kunnanvaltuustossa, Tampereen kaupunginvaltuustossa ja -hallituksessa, Tampereen teatterissa, kenkäteollisuusjärjestöissä sekä Pro Musica- ja Emil Aaltosen säätiöissä.

Kivekäs oli Nokia Oyj:n hallituksen ensimmäisenä puheenjohtajana vuosina 1966–1977. Hänen seuraajana puheenjohtajana jatkoi Björn Westerlund seuraavat kaksi vuotta.

Vuorineuvoksen arvon Kivekäs sai 1953.

## Lähteet

## Kirjallisuutta
*

## Aiheesta muualla
*
Amfiktyon

**Amfiktyon** () oli kreikkalaisessa mytologiassa Deukalionin ja Pyrrhan poika, tai joidenkin myyttien mukaan hän kuullui maasta syntyneisiin. Hänen sisaruksiaan olivat Hellen ja Protogeneia.

Amfiktyon oli alun perin Thermopylain kuningas, joka nai Kranaoksen, Ateenan kuninkaan, ja Pediaksen tyttären. Myöhemmin hän kuitenkin syrjäytti Kranaoksen vallasta julistaen itsensä Ateenan kuninkaaksi. Hänen valtakauttansa kesti 12 vuotta kunnes hänet karkotti Erikhthonios.

Legendan mukaan Delfoin Amfiktyoniliitto, jonka tehtävänä oli suojella ja ylläpitää Apollonin temppeliä Delfoissa ja Demeterin temppeliä Anthelassa Thermopylain lähellä, olisi ollut Amfiktyonin perustama. Liiton kaksitoista jäsentä kokoontuivat Thermopylaissa keväisin ja Delfoissa syksyisin.

## Lähteet
SAS Snowflake

**Snowflake** oli Scandinavian Airlines Systemin halpalentoyhtiö. Snowflaken reittiverkkoon kuuluivat kohteet Skandinaviassa ja eteläisessä Euroopassa, joihin lennettiin Tanskasta ja Ruotsista. Lennoilla oli mahdollisuus nauttia lisämaksullisista aterioista ja juomista. Yhtiö lopetti toimintansa 21.10.2004.
Bad Buchau

**Bad Buchau** on pieni kylpyläkaupunki Baden-Württembergin osavaltiossa, Saksassa. Kaupungin pinta-ala on 23,8 neliökilometriä, ja siellä oli kesäkuun 2022 lopussa 4&nbsp;533 asukasta. Se sijaitsee lähellä Federseejärveä.

Bad Buchau muodostaa yhdeksän sitä ympäröivän kunnan kanssa kuntayhtymän: Alleshausen, Allmannsweiler, Betzenweiler, Dürnau, Kanzach, Moosburg, Oggelshausen, Seekirch ja Tiefenbach.

Albert Einsteinin suvun historia alkaa Buchausta.

## Lähteet

## Aiheesta muualla

* Kaupungin viralliset sivut
Agrios

**Agrios** oli kreikkalaisessa mytologiassa Porthaonin, Kalydonin kuninkaan, poika ja Oineuksen veli.

Hänen vaiheistaan on olemassa kaksi erilaista versiota.

## Hyginuksen versio
Oineuksen menetettyä lapsensa Kalydonin metsästyksen tapahtumien seurauksena, Agrios näki veljensä heikkouden ja ajoi tämän pois valtakunnastaan hallitakseen sitä itse. Kun Diomedes, Tydeuksen ja Deipylen poika, kuuli Troijan kukistumisen jälkeen isoisänsä ahdingosta hän saapui Aitoliaan Stheneloksen, Kapaneuksen pojan kanssa ja taisteli Agrioksen pojan Lykopeuksen kanssa ja tappoi tämän. Tämän jälkeen hän karkotti Agrioksen maasta ja palautti Oineuksen takaisin valtaan. Agrios tappoi myöhemmin itsensä maanpakonsa aikana.

## Apollodoroksen ja Pausaniaan versio
Agrioksen pojat (Thersites, Onkhestos, Prothoos, Keleutor, Lykopeus, Melanippos), riistivät valtakunnan Oineukselta ja antoivat sen isälleen Agriokselle. Lisäksi he vangitsivat ja kiduttivat Oineusta. Diomedes saapui maahan salaa Alkmaionin kanssa ja tappoi kaikki Agrioksen pojat Thersitestä ja Onkhestosta lukuun ottamatta, jotka olivat paenneet aiemmin Peloponnesokselle. Koska Oineus oli vanha, Diomedes antoi valtakunnan Andraimonille.

## Lähteet
Sun Air of Scandinavia

**Sun Air of Scandinavia** on Billundissa kotipaikkaansa pitävä tanskalainen lentoyhtiö, jonka kotikenttä on Billundin lentoasema.

## Historia
Lentoyhtiö aloitti toimintansa vuonna 1978. Aluksi se lensi taksi- ja charter-lentoja ja aloitti reittilennot vuonna 1987. Vuodesta 1996 se on lentänyt British Airwaysin tunnuksilla franchise-sopimuksen nojalla. Sun Air on Oneworld-allianssin yhteistyöjäsen. Lentoyhtiö työllistää 175 henkilöä.

## Reitit

*Billund–Birmingham
*Billund–Bryssel
*Billund–Düsseldorf
*Billund–Göteborg
*Billund–Helsinki
*Billund–Manchester
*Billund–Oslo
*Billund–Pariisi
*Bryssel–Bern
*Ålborg–Oslo
*Århus–Göteborg
*Århus–Oslo
*Århus–Tukholma-Bromma
*Århus-Helsinki (keväällä 2011 alkaen)
*Tukholma-Bromma-Helsinki

## Laivasto

Heinäkuussa 2016:

* 1 BAe Jetstream 31
* 2 Dornier 328-100
* 13 Dornier 328JET

## Lähteet

## Aiheesta muualla
* Sun Air of Scandinavia  
* Sun Air of Scandinavia Fleet
Javi Soleil

**Javi Soleil** eli **Javi** (oik. **Francisco Javier Álvarez Colinet**, s. 30. huhtikuuta 1983, Sevilla, Andalusia, Espanja) on espanjalainen laulaja, joka kuuluu D'NASH-yhtyeeseen. Hän on myös tehnyt yhden julkaisemattoman sooloalbumin, nimeltään *Destino*, vuonna 2005.

## Aiheesta muualla
* Virallinen kotisivu  
* Profiili D'NASH-yhtyeen virallisilla kotisivuilla
Kipsilastulevy

**Kipsilastulevy** on kipsimassasta ja puulastuista valmistettu rakennuslevy. Rakenteessa puulastu vahvistaa levyä ja tuo  taivutuslujuutta sekä sitkeyttä, joka kipsimateriaalilta puuttuu. Kipsi puolestaan antaa hyvät palonkesto- ja ääneneristysominaisuudet sekä helpon pintakäsittelyn. Levy muistuttaa ominaisuuksiltaan kipsilevyä ja lastulevyä, myös käyttökohteet ovat sisärakentamisessa samat. 

Kipsilastulevy on raskaampaa, iskunkestävämpää ja lujempaa kuin kipsilevy, ja sen palonkesto-ominaisuudet ovat selvästi paremmat kuin lastulevyssä. Näistä ominaisuuksista johtuen kipsilastulevy sopii parhaiten käytettäväksi rakennusten sisäseinissä, joissa levyn hyvä maalattavuus ja pinnoitettavuus pääsevät myös oikeuksiinsa. Levyn suuri paino sekä kipsi- ja lastulevyä jonkin verran hankalampi työstettävyys ovat vähentäneet levyn suosiota rakennusten yleislevynä, mutta levystä kehitetyt sisäseinäjärjestelmät ovat varsin suosittuja julkisten tilojen sisäseinien verhoiluratkaisuina. 

Levyn ja sen tuotantoteknologian on kehittänyt saksalainen yritys Bison Werke Bähre&Greten GmbH 1980-luvulla. Kyseisellä teknologialla valmistettiin levyä Suomessa, Kuopiossa sijaitsevalla Sasmox Oy:n tehtaalla, 2009 huhtikuuhun saakka. Levystä oli saatavilla useita eri paksuuksia ja reunamuotoja, esimerkiksi myös lattialevy. Lisäksi levy voi olla tehtaalla valmiiksi pinnoitettu, esimerkiksi valmiiksi viilutettu. Viilutuksen teki Oy Puu-Component Ab nykyisin Oy Puucomp Ab.

Hinnallisesti puukipsilevyrakenne on yleensä kipsi- ja lastulevyrakennetta kalliimpi siihen sisältyvän suuremman työmäärän sekä levyn kalliimman hinnan vuoksi. Toisaalta esimerkiksi levyn iskunkesto sekä muut lujuusarvot ovat selvästi tavallista kipsilevyä parempia.

## Aiheesta muualla
* Sasmox
Rolando Bianchi

**Rolando Bianchi** (s. 15. helmikuuta 1983 Albano Sant'Alessandro, Bergamo, Italia) on italialainen jalkapalloilija pelipaikaltaan hyökkääjä. Hän pelaa tällä hetkellä Torino:ssa.

Lahjakkaana hyökkääjänä pidetty Bianchi aloitti uransa vuonna 2000 Atalantassa pelaten ensimmäisellä kaudellaan yhden ottelun. Kaudella 2002/2003 Bianchi pelasi yhteensä 16 ottelua, mutta ei tehnyt ainuttakaan maalia. Seuraavana oli vuorossa lainasopimus kaudeksi 2003/2004 Serie B:hen Cagliariin, jossa hän teki 2 maalia 14 ottelussa. Bianchi palasi takaisin Atalantaan, mutta pelasi vain yhden ottelun ja näin ollen lähti uudestaan kohti Cagliaria, joka tällä kertaa pelasi Serie A:ssa. Tälläkään kertaa Bianchi ei onnistunut tekemään 2 maalia enempää. Reggina kuitenkin osti tulevaisuuden lupauksen vuonna 2005. Ensimmäinen kausi ei mennyt mitenkään loisteliaasti, kun hän loukkasi polvensa Italian alle 21-vuotiaiden maajoukkue harjoituksissa. Bianchi onnistuikin tekemään vain yhden maalin 9 ottelussa. Vasta kaudella 2006/2007 hän on vastannut kaikkien odotuksiin olemalla Seria A:n maalipörssin neljäs, tekemällä 18 maalia 37 ottelussa.

Heinäkuussa 2007 Bianchi siirtyi valioliigaan Manchester City FC:hen 13 miljoonan euron siirtosummalla. Huolimatta hyvistä otteista Bianchi siirtyi tammikuussa 2008 lainasopimuksella takaisin Italiaan, SS Lazioon.

## Lähteet
*Uran tilastot www.sslazio2000.net
Javi

**Javi** on yleinen espanjalainen etunimi. Se on usein lyhenne Javierista.

Tunnettuja Javi-nimisiä henkilöitä:
* Javi Calleja, jalkapalloilija (Villarreal CF)
* Javi García, jalkapalloilija (Real Madrid Castilla)
* Javi González, jalkapalloilija (Athletic Club Bilbao)
* Javi Navarro, jalkapalloilija (Sevilla FC)
* Javi Soleil, D'NASH-yhtyeen laulaja
* Javi Varas, jalkapalloilija (Sevilla FC)
Noriko Show

**Noriko Show** on suomalainen tv-haastatteluksi naamioitu huijaustyyppinen tosi-tv-viihdeohjelma, jossa huiputetaan julkisuuden henkilöitä. Noriko Show’ta esitti Sub ja sen on tuottanut Metronome Finland. Kaikkiaan Noriko Show’ta tehtiin 20 jaksoa, joista 10 ensimmäistä on julkaistu DVD:llä. Sarjan ensimmäinen kausi esitettiin keväällä 2004 ja toinen kausi syksyllä 2004.

Ohjelmassa näyttelijä Outi Mäenpää esittää japanilaista toimittajaa Noriko Sarua, joka haastattelee suomalaisia julkimoita. Jokaisen jakson lopussa Noriko ottaa peruukin ja silmälasit pois ja haastateltavalle selviää ohjelman juoni.

Ohjelman ideana on hauskuuttaa katsojaa Noriko Sarun huonolla englannin kielen taidolla ja oudoilla kysymyksillä, joita hän esittää. Outi Mäenpää voitti roolistaan Norikona parhaan esiintyjän Venlan.

Ohjelma perustuu alankomaalaisen Wendy van Dijkin luomaan hahmoon Ushi Hirosaki, jossa van Dijk naamioitui japanilaiseksi toimittajaksi ja haastatteli monia kuuluisuuksia, kuten David Hasselhoffia, Jamie Oliveria ja Pamela Andersonia.

## Jaksot
### Ensimmäinen tuotantokausi

### Toinen tuotantokausi

## Lähteet
Martinlaakson koulu

**Martinlaakson koulu** on Vantaan Martinlaaksossa sijaitseva yhtenäiskoulu, jossa opiskelee noin 985 oppilasta. Koulussa voi opiskella musiikkiluokalla. Koulussa käytetään kaksijaksojärjestelmää.

Koulu perustettiin vuonna 1970 nimellä **Martinlaakson yhteiskoulu** ja se oli yksi Suomen viimeisistä ennen peruskoulu-uudistusta perustetuista vanhoista yksityiskouluista. Koulurakennus valmistui vuonna 1974 ja sen suunnitteli Arno Savela. Yksityinen koulu siirtyi Vantaan kaupungin omistukseen syyslukukauden alkaessa 1977.

Koulun itäpuolella sijaitseva pieni aukio kantaa nimeä *[[Mika Häkkisen aukio]]*. Martinlaakson koulun tiloissa sijaitsee myös Martinlaakson nuoriso- ja asukastila, koulun lähistöllä sijaitsee myös uimahalli- ja kuntosali, Martinlaakson lukio (kulttuuritalo Martinus).

## Lähteet

## Aiheesta muualla
Berlin Südkreuzin rautatieasema

**Berlin Südkreuz** (ent. **Bahnhof Papestraße**) on rautatieasema Berliinissä. Asema avattiin 1898 risteysasemana. Berliinin S-Bahnin ympyrälinjan itä–länsi-suuntainen asema on ylätasolla ja päärautatieasemalle, Dresdeniin sekä Leipzigiin menevät raiteet alatasolla. Asemaa on rakennettu uudelleen vuosituhannen vaihteessa ja nimettiin Berlin Südkreuziksi toukokuussa 2006.

## Historia
Aseman entinen nimi juontuu läheisen kadun nimestä, joka on nimetty Preussin kenraalin Alexander August Wilhelm von Papen mukaan.

Südkreuzin asema kuuluu Deutsche Bahnin uuteen pitkänmatkan liikenteen konseptiin Berliinissä. Etelä-Berliiniin oli tarvittu uutta pitkänmatkan liikenteen rautatieasemaa, joten Papestraßen asema päätettiin rakentaa ja nimetä se uudelleen samantyyppiseksi kuin Westkreuz ja Ostkreuz ("itä- ja länsiristeys"). Rakennustyöt myöhästyivät huomattavasti ja asema valmistui kuusi vuotta myöhässä toukokuussa 2006.

Südkreuzin asema on nykyisin ICE-junien Hampurin-liikenteen pääteasema.


Kuva:Train station Berlin Papestrasse 3.jpg|Kehäradan asema ylätasolla
Kuva:Bahnhof Südkreuz unten.jpg|Pohjois-etelä-suuntaisen radan laiturit
Image:Bahnhof Berlin Südkreuz denis apel.JPG|Ilmakuva asemasta.


## Aiheesta muualla
Jorge Pérez

**Jorge Pérez Salinas** (s. 24. huhtikuuta 1972 Pamplona, Navarra) on entinen espanjalainen uimari, joka osallistui urallaan kahdesti kesäolympialaisiin, vuosina 1992, sekä 2000. Hänen paras sijoituksensa olympialaisissa oli 11. sija 400 metrin sekauinnissa vuonna 1992.

## Lähteet
*Espanjan olympiakomitea  Luettu 8.4.2007
Stuart Adamson

**William Stuart Adamson** (11. huhtikuuta 1958 – 16. joulukuuta 2001) oli englantilaissyntyinen skotlantilainen rock-laulaja, -kitaristi ja -lauluntekijä. Hän tuli tunnetuksi 1980-luvulla suosiossa olleen Big Country-yhtyeen laulajana. 

Adamson syntyi Manchesterissa, Englannissa. Hänen vanhempansa olivat kuitenkin skotteja, ja perhe palasi Skotlantiin pojan ollessa 4-vuotias. 

Adamsonin ensimmäinen huomattava yhtye oli vuonna 1977 perustettu The Skids. Se pääsi pian listoille, ja Adamson oli mukana kolmella yhtyeen neljästä albumista. Hän kuitenkin lähti siitä ennen *Joyn* julkaisua vuonna 1980. 

Big Country perustettiin 1982 ja sen ensimmäinen menestys oli hitti "Fields of Fire" vuonna 1983. Sitä seurasi pian albumi *The Crossing*. Yhtyeen viimeiseksi studioalbumiksi jäi sen kahdeksas, *Driving to Damascus*. Jäähyväiskiertue oli vuonna 2000. 

Adamsonin ensimmäinen vaimo oli Sandra, jonka kanssa hän sai kaksi lasta, Callumin ja Kirstenin. Avioeron jälkeen Adamson siirtyi Nashvilleen, jossa hän tapasi Melanie Shelleyn. Pari meni naimisiin, mutta suhde epäonnistui ja Adamson ajautui yhä syvemmälle alkoholismiin. 

Stuart Adamson lähti loppusyksystä 2001 kotoaan Nashvillestä, ja hänet löydettiin myöhemmin samana vuonna kuolleena hotellihuoneesta Honolulusta. Hän oli kärsinyt alkoholismista ja masennuksesta. Kuolinsyyksi vahvistettiin itsemurha hirttäytymällä.

## Lähteet
Suomen joukkue jääkiekon maailmanmestaruuskilpailuissa 2001

**[[Suomen jääkiekkomaajoukkue]]** voitti hopeaa **[[Jääkiekon maailmanmestaruuskilpailut 2001|vuoden 2001 jääkiekon maailmanmestaruuskisoissa]]**.

## Joukkue

## Johtoryhmä
*Hannu Aravirta, Päävalmentaja
*Esko Nokelainen, Valmentaja
*Jari Kaarela, Valmentaja
*Mika Saarinen, Valmentaja
*Heikki Riihiranta, Manageri
*Juhani Ikonen, Lääkäri
*Jari Rautiainen, Fysioterapeutti
*Veli-Matti Pohjoinen, Hieroja
*Mikko Eloranta, Hieroja
*Pentti Lillfors, Huoltaja
*Kari Virpiö, Huoltaja
*Reijo Suikki, Mediamanageri

## Lähteet
* IIHF: Team Finland 2001 
* Eliteprospects.com - Finland 2001 
* Hockey-sport.net - Finland 2001
Allan Measures

**Allan Measures** (s. 8. toukokuuta 1965 Barrhead, Kanada) on kanadalainen entinen jääkiekkoilija.

Vancouver Canucks varasi Measuresin  9. kierroksella numerolla 170. Hän ei kuitenkaan koskaan pelannut ainuttakaan NHL-ottelua, vaan pelasi juniorivuosien jälkeen vain yhden kauden farmisarjoissa ennen tuloa Eurooppaan. Measures vietti suurimman osan urastaan Suomessa, jossa hän kiekkoili 14 kauden ajan. SM-liigaurallaan Measures pelasi 619 ottelua, mikä oli pitkään ennätyksenä ulkomaalaisten pelaajien ottelumäärässä, kunnes vuonna 2018 JYPin Eric Perrin pelasi 620. liigaottelunsa, joka nosti hänet kärkeen.

Kausien 1987–1988 ja 1992–1993 välisen ajan Measures pelasi Rauman Lukossa, josta siirtyi kesällä 1993 Tampereen Ilvekseen. Ilveksessä Measures pelasi kausien 1993–1994 ja 1998–1999 välisen ajan, jonka jälkeen hän palasi Lukkoon kausiksi 1999–2000 ja 2000–2001. Kausi 2000–2001 päättyi niskavammaan, jonka takia Measures joutui lopettamaan pelaajauransa.

Ilveksessä pelatessaan Measures valittiin SM-liigan kuukauden pelaajaksi syyskuussa 1997. Kauden 1997–1998 jälkeen hänet valittiin SM-liigan All Stars -kentälliseen ja palkittiin liigan parhaana puolustajana.

Kanadan maajoukkueessa Measures pelasi neljä ottelua Spengler Cupissa kaudella 2000–2001.

Allan Measures toimi apuvalmentajana Espoo Bluesissa kaudella 2001–2002. Bluesista hän palasi Kanadaan, synnyinkaupunkiinsa Barrheadiin, missä hän on jatkanut uraansa juniorivalmentajana ja erotuomarina.

## Tilastot

## Lähteet
* 
* 

### Viitteet
Samokov

**Samokov** (bulg. Самоков) on kaupunki Bulgariassa Sofian alueella. Kaupunki sijaitsee Rila ja Vitosha-nimisillä vuorilla. Kaupungin asukasluku on 38&nbsp;089.

## Lähteet

## Aiheesta muualla

*Samokovin nettisivut
Hermann Minkowski

**Hermann Minkowski** (22. kesäkuuta 1864 – 12. tammikuuta 1909) oli saksalainen matemaatikko. Minkowski oli erityisesti geometrian tutkija, joka sovelsi geometrian menetelmiä monille eri aloille, kuten lukuteoriaan. Minkowskin ajatuksilla neliulotteisesta aika-avaruudesta oli merkittävä vaikutus Einsteinin suhteellisuusteoriaan.

## Elämä
Minkowski syntyi Kaunasissa, Liettuassa perheeseen, jolla on saksalainen, puolalainen ja juutalainen tausta vuonna 1864. Minkowski valmistui tohtoriksi Königsbergissä vuonna 1885.

### Kuolema ja kunnianosoitukset
Minkowski kuoli äkillisesti umpilisäkkeentulehdukseen Göttingenissä. Asteroidi 12493 Minkowski on nimetty Minkowskin mukaan.

## Lähteet
* astro.utu.fi: Minkowski, Hermann (1864-1909) 
### Viitteet
Mount Finland

**Mount Finland** on Etelämantereella, Kuningatar Maudin maalla sijaitseva valloitettu 2879 metriä korkea vuori. Suomalaiset Patrick "Pata" Degerman ja yrittäjä Pekka Holma valloittivat sen 19. marraskuuta 2006 kello 23.10.

## Katso myös

* Mount Suomi, Degermanin vuonna 2017 Etelämantereella valloittama vuori

## Lähteet
* http://www.halti.fi/dynamic/1/1224.html 
#### Viitteet
Ansa viritetty

**Ansa viritetty** () on vuonna 1999 ensi-iltansa saanut yhdysvaltalainen elokuva, jonka ohjasi Jon Amiel. Elokuvan pääosissa ovat Sean Connery ja Catherine Zeta-Jones.

## Juoni
Elokuvan tapahtumat alkavat pari viikkoa ennen Y2K:ta. Vakuutusyhtiön etsivä Gin (Catherine Zeta-Jones) pääsee mestarivarkaan MacDougalin (Sean Connery) jäljille, ja tekemään hänen kanssaan yhteistyötä, mutta juonittelee MacDougalia vastaan jotta saisi otettua hänet kiinni ja vankilaan.

## Näyttelijät

Lähde: 

## Kuvauspaikat
* Blenheimin palatsi, Savoy Hotel, Lontoo
* Lloyd’s of London
* Duartin linna, Mullin saari, Skotlanti
* Petronas Towers, Kuala Lumpur, Malesia
* Bukit Jalil -pysäkki.

## Lähteet

## Aiheesta muualla
* 
* 
* 
*
Sthenelos

**Sthenelos** viittaa kreikkalaisessa mytologiassa neljään eri henkilöön.

*Sthenelos, Kapaneuksen ja Euadnen poika ja Argoksen kuningas
*Sthenelos, Perseuksen ja Andromedan poika ja Mykenen kuningas.
*Sthenelos, Androgeoksen poika ja Herakleen seuralainen, jota hän seurasi amatsonien maahan varastaakseen Hippolyteen vyön.
*Sthenelos, Kyknoksen isä ja Ligurian kuningas.
Pam Pam Pauli vaan

**Pam Pam Pauli vaan** on suomalaisen laulajan Pate Mustajärven kokoelma-albumi, johon on koottu valikoiden hänen singlekappaleitaan vuosilta 1983-1991. Kokoelma julkaistiin vuonna 1991.

## Kappaleet
# 
# 
# 
# 
# 
# 
# "
# 
# 
# 
# 
# 
#  (Ei alkuperäisellä LP:llä)
#  (Ei alkuperäisellä LP:llä)
#  (Ei alkuperäisellä LP:llä)

## Single

* "Tarjoan kierroksen" / "Vaikka paljain jaloin" (PIS 294, 1991)

## Lähteet
Hakkalan koulu

**Hakkalan koulu** on peruskoulun 7.–9. luokat käsittävä yläkoulu Hämeenlinnan Lammin pitäjän kirkonkylän taajamassa. Koulu toimii samassa rakennuksessa Lammin lukion kanssa. Hakkalan koulussa annetaan pienryhmäopetusta ja joustavaa perusopetusta. Vuonna 2020 koulussa on noin 220 peruskoulun oppilasta. He tulevat Lammin lisäksi etupäässä Tuuloksesta.

Opettajia on nelisenkymmentä (yhdessä Lammin lukion kanssa). Rehtorina toimii Esa Kähkönen.

Hakkalan koulussa aloitettiin syksyllä 2006 opetusministeriön joustavan perusopetuksen (JOPO) hanke, jonka tarkoitus on edistää perusopetuksen oppilaiden valmiuksia työelämään. Hanke toteutetaan Lammilla nimellä Duuniluokka. Vastaavia luokkia on Suomessa ollut noin kymmenen vuoden ajan.

Uusi koulurakennus otettiin käyttöön tammikuussa 2007. Uudessa koulurakennuksessa on sekä lukion että yläkoulun tiloja. Lisäksi opetusta on viereisessä Pasaapelin koulurakennuksessa sekä Lammin kirjastolla. 

Hakkalan koulun vieressä sijaitsee liikuntakeskus, jossa on myös koulun käytössä oleva liikuntasali, uimahalli sekä kuntosali.

## Lähteet
Konnarin koulu

**Konnarin koulu** on peruskoulun 1.–6. luokat käsittävä alakoulu Kanta-Hämeessä Hämeenlinnan Lammin pitäjän kirkonkylän taajamassa. Oppilaita koulussa on noin 330 (vuonna 2020) ja opettajia parisenkymmentä. Koulun rehtorina toimii Jari Jokinen. 

Kyläkoulujen oppilaat siirrettiin vuonna 2012 Konnarin kouluun, joten syksyllä 2012 koulun oppilasmäärä kasvoi merkittävästi.

Alakoulun lisäksi samassa rakennuksessa toimii päiväkoti.

## Lähteet
Vol. 4 (Pate Mustajärven albumi)

**Vol. 4** on suomalaisen laulajan Pate Mustajärven neljäs sooloalbumi. Se julkaistiin vuonna 1998. Albumi on Mustajärveltä ensimmäinen, joka ei sisällä cover-kappaleita. Levyllä on mm. sävellyksiä Costello Hautamäeltä ja Ari Kankaanpäältä, sanoituksia Mustajärven lisäksi Pauli Hanhiniemeltä, sekä yhdet kappaleet Dave Lindholmilta, J. Karjalaiselta ja Limonadi Elohopea -yhtyeen Tero-Petri Suovaselta.

Kansikuva otettiin Café Europassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pate Mustajärvi – laulu

### The Band
* Aku Syrjä – rummut
* Roope Hurmalainen – kontrabasso
* Safka Pekkonen – hammond, flyygeli ja hanuri
* Kankku Kankaanpää – kitarat, mandoliini

### Vierailevat muusikot
* Maria Hänninen ja Frogley – taustalaulut
* Sanna Korkee – laulu (3)
* Jukka Hänninen – saksofoni (1, 7 ja 10)
* Lucjan Czaplicki – huuliharppu (4)
* Mika Sundqvist – vihellys (2)
* Anssi Tikanmäki – flyygeli (13)
* Panu Saari – sellot (8, 11 ja 13)
* Samuli Kosminen – lyömäsoittimet (4 ja 12)
* Dave Lindholm – sähkökitarasoolo (9)
* Henrik Perelló – viulu (8 ja 11)
* Edouard Ideltchouk – viulu (8 ja 11)
* Marja-Liisa Lieppinen – viulu (8 ja 11)

### Tuotanto
* Jani Viitanen – tuottaja
* Ari Kankaanpää – tuottaja
* Mika Jussila – masteroija (Finnvox)
* Pate Mustajärvi – kannen suunnittelu
* Harri Hinkka – valokuvat, kannen suunnittelu
* Kari Lahtinen – kannen suunnittelu

## Singlet
* ”Jukeboxin luona” (PSCD 96, 1998)
* ”Pohjoisen mies” (PSCD 101, 1998)

## Lähteet
Ln

**Ln** tai **LN** tarkoittaa seuraavia:

* 
* 
* 
* luonnollinen logaritmi, tunnus ln, matemaattinen funktio
* ln, Unix-ohjelma tiedostojen linkitykseen
* Lapin nolla, LN, tilapäinen Lapissa käytettävä korkeusjärjestelmä.
* Citroën LN, automalli.
* Pohjoisen Liitto, italialainen puolue.
Lo

**Lo** tarkoittaa seuraavia:

* 
* 
* Lo, kaupunki Belgiassa
* Landsorganisasjonen i Norge, LO, Norjan ammattiliittojen keskusjärjestö
* Landsorganisationen i Sverige, LO, Ruotsin ammattiliittojen keskusjärjestö
* lääninoikeus, LO, oikeusistuin.

## Henkilöitä

* Cheikh Lô (s. 1959), burkinalais-senegalilainen laulaja, kitaristi ja rumpali
* Ismaël Lô (s. 1956), senegalilainen laulaja ja kitaristi
* Ivar Lo-Johansson (1901–1990) ruotsalainen kirjailija
* J. Lo, oik. *Jennifer Lopez* (s. 1969), yhdysvaltalainen laulaja, näyttelijä, tanssija, tuottaja ja malli
* Ken Lo (s. 1959), hongkongilainen elokuvanäyttelijä, sijaisnäyttelijä ja entinen thainyrkkeilijä
* Leyan Lo (s. 1985), yhdysvaltalainen opiskelija, Rubikin kuution ratkaisemisen maailmanmestari
* Maodo Lô (s. 1992), saksalainen koripalloilija
* Tove Lo, oik. *Tove Nilsson* (s. 1987), ruotsalainen laulaja ja lauluntekijä.
Marianne Mardi

**Marianne Mardi** (oik. *Marianne Träskman*) on pääosan esittäjä Teuvo Tulion viimeisessä elokuvassa *[[Sensuela]]*. Eroottisessa camp-elokuvassa hän näyttelee Lailaa, joka muuttaa valokuvaaja Hansin kanssa Lapista Helsinkiin.. Marianne Mardin vastanäyttelijänä *Sensuelassa* on Mauritz Åkerman.

Träskman näyttelee *Sensuelan* lisäksi pienissä sivurooleissa Jörn Donnerin elokuvissa *[[Hellyys]]* (1972) ja *[[Baksmälla]]* (1973). Kummassakin hän on alastomana soittava nainen.

## Lähteet
* DVD *Sensuela*
* 
* 

### Viitteet
Lt

**Lt** tarkoittaa seuraavia:

* 
* 
* 
* 
* lääketieteen tohtori, LT, yliopistotutkinto
* Liikenneturva, LT, suomalainen vapaaehtoisen liikenneturvallisuustyön keskusjärjestö
* Lassila & Tikanoja (lyhennettynä L&T), suomalainen siivous- ja jätehuoltoyritys
* Latvijas Televizija, LT, latvialainen televisioyhtiö
* pienjännite, LT, englannin ilmauksesta *low tension*, pieni jännite
* Volkswagen LT, pakettiauto
* leukotrieeni, LT, rasvahapon johdos
* Lahden Tenniskerho, LT, suomalainen urheiluseura.
* LaDainian Tomlinson, L.T. yhdysvaltalainen amerikkalaisen jalkapallon pelaaja.
* Louis Tomlinson , L.T. englantilainen laulaja.
* paikallinen aika, engl. *local time*, lyh. LT
* Länstidningen Södertälje, LT, ruotsalainen sanomalehti
* Lerums Tidning, LT, ruotsalainen ilmaisjakelulehti
Alströmin oireyhtymä

**Alströmin oireyhtymä** on kuurosokeutumista aiheuttava harvinainen oireyhtymä. Se havaittiin ensimmäistä kertaa Ruotsissa vuonna 1959, ja nykyisin tapauksia on maailmanlaajuisesti todettu muutama sata.

Alströmin oireyhtymä periytyy autosomin kautta resessiivisesti. Varhaisiin oireisiin saattaa kuulua muun muassa poikkeuksellinen valonarkuus. Sokeus ilmenee yleensä ennen viittätoista ikävuotta. Kuulovaurio vaikeutuu, ja lisäksi oireyhtymään liittyy usein 2-tyypin diabetesta ja joskus vaurioita maksassa, munuaisissa ja sydämessä. 

Alströmin oireyhtymään liittyvä kuuroutuminen alkaa tavallisesti ennen kymmenen vuoden ikää.

## Lähteet
Lz

**LZ** tarkoittaa seuraavia:

* Lempel-Ziv, lyh. LZ, joukko tiedonpakkausmenetelmiä
* 
* 
* LZ, bulgarialainen yhtye.
Verhojanskin piiri

**Verhojanskin piiri** (, ) on paikallinen itsehallintoalue Sahan tasavallan pohjoisosassa Venäjällä. Se rajoittuu pohjoisessa Ust-Janskin, idässä Moman ja etelässä Tompon ja Kobjain piireihin eli uluseihin sekä lännessä Bytantain eveenien kansalliseen ulusiin ja Bulunin ulusiin.

Piirin hallinnollinen keskus on Batagain taajama. Piiriin sisältyy yksi kaupunki (Verhojansk), kaksi kaupunkimaista taajamaa (Batagai ja Ese-Haija) sekä 14 naslegia eli maalaiskuntaa. Näissä on yhteensä 45 asutusta.  Alueen tärkeitä elinkeinoja ovat nautakarjan ja hevosten kasvatus.

## Lähteet

## Aiheesta muualla
*Piirin kartta
*Верхоянский район Piirin sivut Sahan tasavallan portaalissa.
Lw

**Lw** tarkoittaa seuraavia:

* 
* , entinen kemiallinen merkki Lw
* pitkät aallot, PA, LW, saksan ilmauksesta *Langwellen* tai englannin illmauksesta *long wave*, taajuusalue
* laskuvesi, LW, englannin ilmauksesta *low water*, vuoroveden laskuvaihe.
Ls

**Ls** tarkoittaa seuraavia:

* 
* 
* 
* ls, Unix-komento tiedostojen listaukseen
* laukaus, ls, ampuma-aseen laukaisu
* Liberalna Stranka, LS, kroatialainen puolue
* Lotta Svärd -järjestö, LS, naisten vapaaehtoisuuteen pohjautunut maanpuolustustyön tukijärjestö
* Länsi-Savo, LS, suomalainen sanomalehti
* Lappeenrannan Soutajat, LS, suomalainen urheiluseura
* locus sigilli, L.S., sinetin paikka
* loco secretarii, L.S., merkintä, jolla osoitetaan asiakirjan allekirjoittajan olevan virkaa toimittava sihteeri.

## Katso myös
Aihepiiriin liittyy myös seuraava:

* Lahden Suunnistajat -37, LS-37, suomalainen urheiluseura.
Maaningan seurakunta

**Maaningan seurakunta** oli Suomen evankelis-luterilaisen kirkon seurakunta, joka perustettiin vuonna 1871. Seurakunta liitettiin osaksi Kuopion Kallaveden seurakuntaa 1. tammikuuta 2015, samana päivänä voimaan tulleen kuntaliitoksen seurauksena.

## Kirkkoherrat
Maaningan seurakunnan vakinaisina kirkkoherroina toimivat seuraavat papit:
*Axel Frederik Hahl 1886–1898
*Oscar Fabritius 1901–1902
*Elias Evert Roschier 1903–1911
*David Konstantin Kröger 1915–1933
*Matti A. Castren 1935–1945
*Paavo Eino Johannes Elovaara 1946–1959
*Timo Kaarlo Väätänen 1960–1975
*(Ilkka Heikki) Jussi Huttunen 1975–2006
*Arto Tapio Penttinen 2006–2013
*Juha Petteri Hämäläinen vt.kirkkoherrana 1.7.2013–31.12.2014

## Katso myös
* Uskonto Kuopiossa
* Kallaveden seurakunta

## Aiheesta muualla
*Kuopion seurakunnat: Kallavesi
Ly

**Ly** tarkoittaa seuraavia:

* 
* 
* 
* ly, kirjain unkarin aakkosissa
* langley, tunnus ly, säteilyintensiteetin mittayksikkö
* ly, valovuosi ()
* lämpöyksikkö, ly, kalori
* Lapin yliopisto, LY, yliopisto Suomessa
* ly-tunnus, liike- ja yhteisörekisterin mukainen tunnus
* Lý-dynastia, Vietnamia 1009–1225 hallinnut dynastia
* henkilöitä:
** Ibrahima Ly (1935 tai 1936–1989), malilainen opettaja, kirjailija ja poliitikko
** Madina Ly-Tall (s. 1940), malilainen historioitsija, poliittinen aktivisti ja diplomaatti
** Minh Ly (s. 1967), vietnamilais-yhdysvaltalainen pokeriammattilainen
** Oumar Tatam Ly (s. 1963), malilainen taloustieteilijä, Malin ent. pääministeri
** Sékou Ly (1933–2012), malilainen sotilas ja ministeri
** Yoro Ly (1988–2025), senegalilainen jalkapalloilija.

## Lähteet
Ll

**Ll** tarkoittaa seuraavia:

* 
* ll, kirjain useissa eri kielissä
* LL, lääketieteen lisensiaatti, yliopistotutkinto
* Ll., Lapin lääni, entinen lääni Suomessa
* LL, Lääkelaitos, lääkkeitä, terveydenhuollon laitteita ja tarvikkeita sekä verivalmisteita valvova viranomainen
* LL, laki lainhuudatuksesta ja kiinteistönsaannon moittimisajasta
* LL, Loimaan Laukojat, LL, suomalainen urheiluseura
* LL-kassa, Lakimiesten ja Lääkärien työttömyyskassa.
Eino Luukkonen

**Eino Luukkonen** (29. syyskuuta 1915 Helsinki – 23. elokuuta 1998 Kuopio) oli suomalainen virkamies, joka toimi Kuopion kaupunginjohtajana 13 vuoden ajan vuosina 1962–1975.
Luukkosen virkakausi ajoittui Kuopion kasvuvuosiin, jolloin kaupunki ja maalaiskunta yhdistyivät ja Kuopion väkiluku lähes kaksinkertaistui.

## Ura
Talvisodassa tuolloin sotilasarvoltaan vänrikkinä palvellut 25-vuotias Luukkonen toimi panssarintorjuntatykkijoukkueen johtajana. Vuonna 1965 hänelle myönnettiin ansiokkaasta palveluksesta Suomen Valkoisen Ruusun I luokan ruusumerkki. Kuollessaan Luukkonen oli sotilasarvoltaan kapteeni.

Eino Luukkonen sai filosofian maisterin arvon Helsingin yliopistossa vuonna 1941. Valmistuttuaan hän toimi Helsingin työväen säästöpankissa, kunnes 1951 siirtyi 36-vuotiaana kauppalanjohtajaksi Äänekoskelle. Hyvinkään kauppalanjohtajana hän toimi vuosina 1955–1959 ja kaupunginjohtajana 1960–1962. Kuopion kaupunkia hän johti vuosina 1962–1975.

Hän oli mukana käynnistämässä Kuopion musiikkilukiota. Kuopion musiikkilukio oli tuolloin Suomen ensimmäinen musiikin erikoislukio. Nykyisin vastaavia lukioita on Suomessa yhdeksän. Luukkonen oli myös mukana perustamassa ja kehittämässä Kuopio Tanssii ja Soi -tapahtumaa

Ansioistaan Kuopion korkeakoulun kehittämisessä Luukkonen promovoitiin filosofian kunniatohtoriksi.
Kiivas työtahti ajoi Luukkosen sairauseläkkeelle ennen virallisia eläkevuosia. Hän kuoli Kuopiossa 23. elokuuta 1998 82-vuotiaana.

## Merkittävimmät saavutukset
Yleisesti tunnustettuja saavutuksia, joissa Eino Luukkonen on ollut mukana:
* Kuopion maalaiskunnan liittäminen kaupungiksi
* Kuopion keskussairaalan kehittäminen
* Kuopion yliopiston, silloisen korkeakoulun perustaminen
* Hallmanin maakauppa
* Kuopion uimahallin perustaminen
* Pohjois-Savon maakuntakirjaston perustaminen
* Kuopion teatterin kehittäminen
* Kuopion keilahallin perustaminen

## Luottamustehtävät
Luukkonen oli mukana muun muassa seuraavissa luottamustoimissa:
* Kuopion keskussairaalan kuntaliiton liittohallitus
* Kuopion kauppakamarin hallitus
* Kuopion Hakan johtokunta ja hallintoneuvosto
* Savon Sellun johtokunta
* Kuopion matkailulautakunta, varapuheenjohtaja

## Lähteet
Lj

**Lj** tarkoittaa seuraavia:

* 
* lj, kirjain
* lennonjohto, lj, lentoliikenteen ohjaus.
* LJ-lennätin eli Eljot
Kurt Kaira

**Kurt August Kaira** (vuoteen 1909 *Hildén*, 16. maaliskuuta 1894 Turku – 13. toukokuuta 1975 Helsinki) oli suomalainen korkeimman oikeuden jäsen, korkeimman hallinto-oikeuden jäsen ja oikeusministeri Von Fieandtin virkamieshallituksessa 1957–1958.

Kaira valmistui ylioppilaaksi Turun suomalaisesta klassillisesta lyseosta 1912. Hän opiskeli lakia Aleksanterin yliopistossa suorittaen oikeustutkinnon 1916 ja ylemmän hallintotutkinnon vuonna 1917. Varatuomarin arvon hän sai vuonna 1919.

Kairan virkaura oli monipuolinen ja vaihteleva. Hän työskenteli Turun tuomiokapitulin virkaa tekevänä sihteerinä 1918–1923 ja vuosien 1923–1940 välisenä aikana korkeimmassa hallinto-oikeudessa notaarina ja esittelijänä, Helsingin raastuvanoikeudessa nuorempana oikeusneuvosmiehenä ja korkeimmassa hallinto-oikeuden jäsenenä. Sittemmin hän toimi vielä tuomarina Sortavalan tuomiokunnassa. Näiden tehtävien ohella Kaira työskenteli myös lainvalmistelukunnan jäsenenä.

Vuonna 1940 Kairasta tuli Pohjoismaiden Yhdyspankin asiamies ja myöhemmin myös hallintoneuvoston jäsen. Hän kuitenkin palasi 1943 tuomarin tehtäviin Raaseporin tuomiokuntaan. Vuonna 1944 hänet nimitettiin korkeimman oikeuden jäseneksi. Tässä tehtävässä hän oli vuoteen 1964.

Kairaa arvostettiin myös oikeuslaitoksen ulkopuolella. Osoituksena tästä hänet pyydettiin metallityöläisten lakon sovittelijaksi molempien osapuolten pyynnöstä syksyllä 1950.

Oikeusneuvoksen viran lisäksi Kaira toimi vuosina 1950–1957 työtuomioistuimen puheenjohtajana sekä marraskuusta 1957 huhtikuuhun 1958 Rainer von Fieandtin virkamieshallituksen oikeusministerinä. Ministerin tehtävässä hän korosti puolueettomuuttaan, kun monilla von Fieandtin hallituksen jäsenillä oli poliittista taustaa.

## Lähteet
Lh

**Lh** tarkoittaa seuraavia:

* 
* lh, kirjain
* 
* luteinisoiva hormoni, LH, adenohypofyysin erittämä hormoni
* vasemmanpuoleinen, LH, englannin ilmauksesta *left hand*, urheiluvälineen tai muun esineen muotoilu vasenkätisen käyttöön soveltuvaksi
* lääninhallitus, LH, läänin hallintoa hoitava viranomainen
* Lappeenrannan Hiihtäjät, LH, suomalainen urheiluseura.
* Liikehuone, Lh, Liikehuone
* LH, Limoges Handball, ranskalainen käsipalloseura.
Super Mario Bros. (elokuva)

**Super Mario Bros.** on yhdysvaltalainen elokuva, joka pohjautuu tunnettuun *[[Mario (pelisarja)|Mario]]*-pelisarjaan. Se on samalla kaikkien aikojen ensimmäinen peliin pohjautuva elokuva. Se julkaistiin kahdeksan vuotta alkuperäisen *[[Super Mario Bros.]]* -pelin jälkeen. Elokuvan teki alhaisella budjetilla Lightmotive -niminen elokuvastudio. Elokuvassa Mario Mariota näyttelee Bob Hoskins, Luigi Mariota John Leguizamo, prinsessa Daisyä (joka sekoitettiin elokuvassa Peachin kanssa) Samantha Mathis ja presidentti Koopaa eli Bowseria Dennis Hopper.

## Elokuvan juoni

Mario Mario ja hänen veljensä Luigi Mario ovat aivan tavallisia putkimiehiä. Eräänä päivänä he menevät tekemään putkitöitä, ja Luigi tapaa Daisyn, jonka kaksi rikollista, Iggy ja Spike, yrittävät napata. Mario, Luigi ja Daisy menevät korjaamaan paikkaa jossa Daisy etsii dinosauruksen luita, koska mies nimeltä Scapelli on sabotoinut putkia. Siellä Iggy ja Spike kolkkaavat Marion ja Luigin takaapäin sekä nappaavat Daisyn, joka paljastuu rinnakkaisulottuvuuden prinsessaksi. Tässä ulottuvuudessa dinosaurukset ovat edelleen olemassa. Iggy ja Spike ovat Dinosaurusulottuvuuden presidentti Koopan (Dennis Hopper) serkkuja ja työskentelevät hänelle. Daisy joutuu ulottuvuusportin kautta Dinohattanin kaupunkiin, ja Luigi lähtee pelastamaan häntä. Sen jälkeen Mario putoaa sinne myös. Marion ja Luigin pitää pelastaa Daisy sekä voittaa presidentti Koopa ja hänen kätyrinsä, goombat.

## Rooleissa

## Vastaanotto
Super Mario Bros. elokuvaa on kutsuttu usein yhdeksi historian huonoimmista elokuvista ja elokuva saikin yleisesti kielteisiä arvosteluja. Elokuva sisältää Mario-peleistä tuttuja elementtejä, mutta ovat elokuvassa muuttuneet oudoiksi ja tunnistamattomiksi. Nykyään elokuva on noussut jo kulttielokuvan maineeseen.

## Romaanisovitus
Elokuvan käsikirjoituksen pohjalta on julkaistu romaani *Super Mario Bros.* (suomeksi *Super Mario Bros. – Putkimiehet supersankareina*, Otava 1993. ).

## Lähteet